এক সাংবাদিক জানতে চান, জেলখানায় খালেদা জিয়াকে দোতলায় রাখা হয়েছে, তার শারীরিক অসুস্থতার কারণে কাউকে দোতলায় গিয়ে দেখা করার অনুমতি দেবেন কিনা। জবাবে স্বরাষ্ট্রমন্ত্রী বলেন, অনেকেই ওখানে তার সঙ্গে দেখা করতে যান। উনার দলের লোক যান, আত্মীয়রা যান। তবে উনি তো সবার সঙ্গে দেখা করতে চান না। তার সঙ্গে কারা কারা দেখা করতে চান সে তালিকা জেল কর্তৃপক্ষের কাছে চেয়েছেন খালেদা জিয়া। তালিকা অনুযায়ী তিনিই সিদ্ধান্ত নেন কার সঙ্গে দেখা করবেন আর কার সঙ্গে করবেন না।